2002R0998 — DA — 19.06.2002 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

KOMMISSIONENS ►C1 FORORDNING (EF) Nr. 998/2002 ◄

af 11. juni 2002

om nærmere bestemmelser for ydelse af et finansielt EF-bidrag til medlemsstaterne til udbygning af infrastrukturerne for plantesundhedskontrol af planter og planteprodukter fra tredjelande

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet ( 1 ) (»direktivet«), senest ændret ved Kommissionens direktiv 2002/36/EF ( 2 ), særlig artikel 13, stk. 9, femte afsnit, og ud fra følgende betragtninger: (1) Ifølge direktivet kan EF yde medlemsstaterne et finansielt bidrag til dækning af op til 50 % af de udgifter, der direkte vedrører tilvejebringelse af bedre udstyr og installationer på andre kontrolsteder end dem, der findes på bestemmelsesstedet, med henblik på at føre kontrol ud over, hvad der allerede er opnået ved opfyldelse af de minimumskrav, der er fastsat i gennemførelsesbestemmelserne i henhold til direktivets artikel 13, stk. 8, fjerde afsnit. (2) Der bør indføres nærmere bestemmelser for ydelse af et finansielt EF-bidrag til medlemsstaterne med henblik på sådanne forbedringer. (3) Ifølge artikel 3, stk. 2, i Rådets forordning (EF) nr. 1258/1999 ( 3 ) finansieres veterinær- og plantesundhedsforanstaltninger, som gennemføres efter EF's regler, via Garantisektionen i Den Europæiske Udviklings- og Garantifond for Landbruget. Den finansielle kontrol af disse foranstaltninger henhører under artikel 8 og 9 i ovennævnte forordning. (4) De i denne forordning fastsatte foranstaltninger er i overensstemmelse med Den Stående Komité for Plantesundhed — ud fra følgende betragtninger: UDSTEDT FØLGENDE FORORDNING:

Artikel 1

En medlemsstats ansøgning om »finansielt bidrag til plantesundhedskontrolsteder« skal:

a) udformes skriftligt af den myndighed, der er omhandlet i direktivets artikel 1, stk. 4

b) stiles til Europa-Kommissionen, Generaldirektoratet for Sundhed og Forbrugerbeskyttelse, B-1049 Bruxelles/Brussel

c) indgives pr. 1. juni til behandling samme år. For 2002 udsættes indgivelsesdatoen undtagelsesvis til den 15. juli 2002

d) indeholde bevis for det udstyr og/eller de installationer, som medlemsstaterne agter at købe, i form af et hensigtsmæssigt program, som skal gennemføres og inkludere: i) beliggenheden for de(t) kontrolsted(er), hvortil udstyret og/eller installationerne ydes ii) en beskrivelse af kontrolstedet med oplysninger om bemanding, udstyr og den vigtigste form for handel med planter og planteprodukter iii) begrundelsen for købet og/eller forbedringen af udstyret og/eller installationerne iv) den tekniske beskrivelse af det udstyr og/eller de installationer, som skal købes og/eller forbedres v) et detaljeret overslag over det planlagte køb og/eller den planlagte forbedring (eksklusive moms og afgifter) af det ovenfor beskrevne udstyr og/eller de ovenfor beskrevne installationer

e) vedrøre udstyr og/eller installationer som omhandlet i bilaget til denne forordning, bortset fra forbrugsvarer.

Artikel 2

1. For hver modtaget ansøgning afgør Kommissionen, om:

a) det planlagte køb og/eller den planlagte forbedring er berettiget ud fra et plantesundhedsmæssigt synspunkt

b) de forventede omkostninger ved købet eller forbedringen er rimelige.

Den pågældende medlemsstat giver efter anmodning Kommissionen alle yderligere oplysninger, som denne har brug for til sine undersøgelser.

2. Hvert år inden den 15. september opstiller Kommissionen en liste over programmer, som opfylder kriterierne i stk. 1, litra a) og b), og som derfor kan komme i betragtning til et finansielt bidrag fra EF. For at sikre effektivitet og sammenhæng i forbindelse med EF-bidraget foretager Kommissionen under hensyntagen til udviklingen i plantesundhedssituationen i EF en prioritering af de pågældende programmer.

Der vil først og fremmest blive ydet bidrag til programmer, som giver det pågældende kontrolsted den største værditilvækst, når det gælder kontrollernes antal og/eller kvalitet, og som derfor vedrører:

— forbedringer foreslået af de eksperter, der er omhandlet i direktivets artikel 21

— kontrolsteder, der står over for en gennemgribende omstrukturering.

I listen anføres det foreslåede finansielle EF-bidrag for hvert program, og listen forelægges Den Stående Komité for Plantesundhed til drøftelse.

3. Alle programmer, der opføres på listen i stk. 2, godkendes individuelt efter proceduren i direktivets artikel 18. Godkendelsen omfatter satsen for det finansielle EF-bidrag, alle de betingelser, der er knyttet hertil, samt loftet for bidraget. Der ydes intet finansielt EF-bidrag, hvis de samlede støtteberettigede udgifter pr. år er på under 25 000 EUR. Et program kan vedrøre mere end et kontrolsted i samme medlemsstat.

Artikel 3

For at kunne få udbetalt det finansielle EF-bidrag for et godkendt program:

a) skal køb og/eller forbedring af det udstyr og/eller de installationer, som er nævnt i programmet, finde sted mellem den 1. januar og den 31. december i det år, der følger umiddelbart efter den i artikel 2, stk. 3, nævnte godkendelse

b) skal medlemsstatens udbetalinger i forbindelse med programmet foretages senest seks måneder efter programmets afslutning

c) skal medlemsstaten indgive en anmodning om udbetaling af det finansielle bidrag, udtrykt i euro, til Kommissionen inden for seks måneder efter programmets afslutning, og under alle omstændigheder senest den 30. september i året efter det år, hvor programmet skulle gennemføres

d) skal medlemsstatens anmodning indeholde bevis for betalingerne i form af relevant dokumentation, f.eks. kvitteringer for de foretagne betalinger.

Artikel 4

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

BILAG

Udstyr

1. Stereomikroskop

2. Lysmikroskop

3. Digitalt hygroskop

4. Digitalt kamera

5. Digitalt videokamera

6. Køleskab

7. Andet udstyr af lignende art.

Installationer

1. Faste eller mobile kontorer

2. Kontrolbord (mobilt udstyr til brug ved kontrol)

3. Andre installationer af lignende art.

( 1 ) EFT L 169 af 10.7.2000, s. 1.

( 2 ) EFT L 116 af 3.5.2002, s. 16.

( 3 ) EFT L 160 af 26.6.1999, s. 103.